Blaze7451/Wiki-th-20250601 huggingface dataset:
รัฐบาลชั่วคราวสหภาพแห่งชาติและการปลดปล่อยแห่งชาติกัมพูชา

รัฐบาลชั่วคราวเพื่อสหภาพแห่งชาติและการปลดปล่อยแห่งชาติกัมพูชา (Provisional Government of National Union and National Salvation of Cambodia: PGNUNSC) เป็นรัฐบาลชั่วคราวที่ตั้งขึ้นโดยเขมรแดงเมื่อ 11 กรกฎาคม พ.ศ. 2537 ซึ่งไม่ได้รับการยอมรับในระดับนานาชาติ เพื่อต่อต้านการจัดตั้งราชอาณาจักรกัมพูชา นายกรัฐมนตรีคือ เขียว สัมพัน ซึ่งเป็นหัวหน้ากองทัพด้วย ส่วนรัฐมนตรีต่างประเทศคือซอน เซน ทีมงานเป็นสมาชิกพรรคสามัคคีแห่งชาติกัมพูชา บริเวณที่ควบคุมได้คือจังหวัดไพลิน (เมืองหลวงของรัฐบาลชั่วคราว)และจังหวัดพระวิหาร (ที่ตั้งของกองทัพ) สถานีวิทยุของเขมรแดงเป็นที่รู้จักว่าเป็นวิทยุของรัฐบาลชั่วคราวเพื่อสหภาพแห่งชาติและการปลดปล่อยแห่งชาติกัมพูชา  รัฐมนตรีอื่น ๆ ได้แก่ จัน ยัวราน มัก เบน อิน โซเพียบ กอร์บุนเฮง พิช เชียง และเชา เชือน
ในเดือนสิงหาคม พ.ศ. 2539 เอียง ซารี ประกาศแยกตัวออกจากเขมรแดงโดยแบ่งกำลังทหารของตนออกไป และก่อตั้งพรรคของตนเองคือขบวนการสหภาพแห่งชาติประชาธิปไตย ซึ่งทำให้เขมรแดงแตกแยกมากขึ้นจนพล พต สั่งฆ่าซอน เซน (สำเร็จ) และตา มก (ไม่สำเร็จ) ในช่วงกลางเดือน มิถุนายน พ.ศ. 2540 เขียว สัมพัน ได้ตั้งพรรคของตัวเองคือพรรคเอกภาพแห่งชาติเขมร และแยกตัวออกจากเขมรแดง เมื่อพล พต เสียชีวิตในเดือนเมษายน พ.ศ. 2541 และพลพรรคเขมรแดงได้แยกย้ายกันไป เขียว สัมพัน และตามกได้ประกาศสลายรัฐบาลชั่วคราวเมื่อ 22 มิถุนายน พ.ศ. 2541

**อ้างอิง**
หมวดหมู่:ขบวนการทางการเมืองในประเทศกัมพูชา
หมวดหมู่:รัฐสิ้นสภาพในประเทศกัมพูชา
หมวดหมู่:รัฐและดินแดนที่ก่อตั้งในปี พ.ศ. 2537
หมวดหมู่:สิ้นสุดในปี พ.ศ. 2541
หมวดหมู่:รัฐบาลชั่วคราว
พรรคสามัคคีชาติเขมร

พรรคสามัคคีชาติเขมร (គណៈបក្សសាមគ្គីជាតិខ្មែរ คณะ̤บกฺสสามคฺคีชาติขฺแมร; Khmer National Solidarity Party) เป็นพรรคการเมืองในกัมพูชา ก่อตั้งเมื่อเดือนพฤษภาคม พ.ศ. 2540 โดยเขียว สัมพันที่แยกตัวออกจากเขมรแดง เขียว สัมพันเคยเป็นหัวหน้าพรรคสามัคคีชาติกัมพูชา เขียว สัมพันประกาศสนับสนุนสมเด็จกรมพระนโรดม รณฤทธิ์ในการเลือกตั้ง พ.ศ. 2541 แต่อยู่ตรงข้ามกับพรรคประชาชนกัมพูชาของฮุนเซน

**อ้างอิง**
หมวดหมู่:พรรคการเมืองในประเทศกัมพูชา
ภัสสรี กังวานพงศ์

ภัสสรี กังวานพงศ์ ตวง เป็น นักแสดง  นางแบบ และ นักบิน เกิดวันที่ 10 มิถุนายน พ.ศ. 2523 มีผลงานแสดงละครเรื่องแรกคือ เรื่อง ขุมทรัพย์อมตะนคร และ หัวใจห่อใบตอง เป็นเรื่องที่ 2 แต่ หัวใจห่อใบตอง ออกอากาศก่อน ปัจจุบัน ตวง เป็นนักบิน และ เปิดร้านกาแฟชื่อ กาแฟข้างบ้าน อยู่ที่ อำเภอหัวหิน จังหวัดประจวบคีรีขันธ์

**ประวัติ**
ภัสสรี กังวานพงศ์ เป็นลูกคนโตมีพี่น้อง 2 คน จบปริญญาตรี สาขาวิทยาการคอมพิวเตอร์ จากคณะวิทยาศาสตร์ มหาวิทยาลัยเชียงใหม่  คุณแม่เป็นลูกครึ่งไทย-อังกฤษ ส่วนคุณพ่อเป็นคนไทย 

**ผลงานละคร**

**มิวสิควิดีโอเพลง **
หมวดหมู่:บุคคลจากจังหวัดเชียงใหม่
หมวดหมู่:ชาวไทยเชื้อสายอังกฤษ
หมวดหมู่:นักแสดงหญิงชาวไทย
หมวดหมู่:นักบินชาวไทย
หมวดหมู่:บุคคลจากโรงเรียนสาธิตมหาวิทยาลัยเชียงใหม่
หมวดหมู่:บุคคลจากคณะวิทยาศาสตร์ มหาวิทยาลัยเชียงใหม่
ดี

ดี อาจหมายถึง- D อักษรละติน- ความดี
** ดูเพิ่มที่ กรรม- สวัสดี การทักทายของชาวไทย, บางทีย่อว่า "ดี"- ถุงน้ำดี อวัยวะภายในของคนและสัตว์ ที่บรรจุน้ำข้นสีเขียว มีรสขม ซึ่งออกจากตับ สำหรับช่วยย่อยอาหาร
** น้ำดี น้ำที่บรรจุในถุงน้ำดี- ภาษาดี ภาษาโปรแกรมที่ได้รับอิทธิพลจากภาษาซี
แม่แบบ:เหตุการณ์ปัจจุบัน/2554 สิงหาคม 5

* นาซาแถลงการค้นพบร่องรอยการไหลของน้ำบนดาวอังคาร  (มติชน)- สภาผู้แทนราษฎรมีมติเห็นชอบให้ยิ่งลักษณ์ ชินวัตรเป็นนายกรัฐมนตรีด้วยมติเห็นชอบ 296 เสียง ไม่เห็นชอบ 3 เสียง และงดออกเสียง 197 เสียง  เนชั่น
}
วิกิพีเดียสู่มรดกโลก

ป้ายสนับสนุนความพยายามในครั้งนี้ ที่การประชุมวิกิมีเดีย ประจำ ค.ศ. 2011 ณ กรุงเบอร์ลิน
วิกิพีเดียสู่มรดกโลก (Wikipedia for World Heritage) เป็นความพยายามเพื่อให้วิกิพีเดียได้ขึ้นทะเบียนของยูเนสโกเป็นมรดกโลก แนวคิดนี้เดิมเสนอขึ้นในการประชุมวิกิมีเดีย ประจำปี 2554 ณ กรุงเบอร์ลิน ประเทศเยอรมนี  แล้วจึงเริ่มมีการเข้าชื่อกันทางออนไลน์เป็นครั้งแรกที่วิกิพีเดียเยอรมันเมื่อวันที่ 23 พฤษภาคม 2554 นับเป็นการเสนอญัตติครั้งแรกเพื่อสนับสนุนองค์กรทางดิจิทัล และคาดว่าจะเป็นที่ต่อต้านของบรรดาผู้รักษาทะเบียนมรดกโลกที่ขึ้นชื่อว่าหัวโบราณ
จิมโบ เวลส์ กล่าวว่า "แนวคิดพื้นฐาน คือ เพื่อให้เป็นที่รำลึกทั่วกันว่า วิกิพีเดียเป็นปรากฏการณ์ทางวัฒนธรรมอันน่าอัศจรรย์ใจในระดับโลก ถึงขนาดที่ได้เปลี่ยนแปลงชีวิตของผู้คนนับหมื่นนับแสนชีวิตมาแล้ว"
ถ้าวิกิพีเดียไม่ได้ขึ้นทะเบียนเป็นมรดก มีการพูดคุยกันว่า จะเสนอให้ขึ้นทะเบียนเป็นมรดกทางวัฒนธรรมไร้รูปร่างแห่งยูเนสโก (UNESCO Intangible Cultural Heritage) แทน

**อ้างอิง**

**แหล่งข้อมูลอื่น**
  ข้อมูลข่าวสารเกี่ยวกับ วิกิพีเดียสู่มรดกโลก ที่ เท็นวิกิพีเดีย
หมวดหมู่:วิกิพีเดีย
ระบบประสาทซิมพาเทติก

ระบบประสาทอัตโนมัติสีน้ำเงิน = พาราซิมพาเทติกสีแดง = ซิมพาเทติก
ระบบประสาทซิมพาเทติก (Sympathetic nervous system) เป็นระบบประสาทหลักหนึ่งในสามส่วนของระบบประสาทอัตโนมัติ ซึ่งอีกสองส่วนประกอบด้วย ระบบประสาทเอ็นทีริก และระบบประสาทพาราซิมพาเทติก.  
โดยทั่วไป ระบบประสาทซิมพาเทติกทำหน้าที่ภายใต้แรงกดดัน เพื่อให้ร่างกายตอบสนองในภาวะคับขัน เช่น การต่อสู้เพื่อเอาชีวิตรอด หรือการหนีจากภัยคุกคามเฉพาะหน้า  แต่ก็ทำงานเพื่อรักษาเสถียรภาพในสภาวะทั่วไปด้วย.  เส้นประสาทในระบบประสาทซิมพาทิติกนี้แยกออกจากไขสันหลังบริเวณอกและเอว เรียกได้อีกอย่างว่า ทอราโคลัมบาร์เอาต์โฟล์ว (thoraco-lumbar outflow).  
เซลล์ประสาทตัวแรก (preganglionic fibre) อยู่ที่ไขสันหลัง แล้วมีแอกซอนออกมากับเซลล์ประสาทสั่งการ แล้วแยกไปยังปมประสาทซิมพาเทติกบริเวณอกและเอว แอกซอนของเซลล์ประสาทตัวแรกจะปล่อยสารสื่อประสาท (neurotransmitter) เป็นสารแอซิติลโคลินภายในปมประสาทซิมพาเทติกจะมีเซลล์ประสาททำหน้าที่เป็นเซลล์ประสาทตัวที่สอง (postganglionic fibre) ซึ่งจะส่งแซกซอนไปยังอวัยวะภายในต่าง ๆ  สารที่แอกซอนตัวที่สองปล่อยออกมาเป็นสาร นอร์อะดรีนาลิน หรือ นอร์เอพิเนฟริน จึงเรียกเซลล์ประสาทพวกนี้ว่า เซลล์ประสาทอะดรีเนอร์จิก (adrenergic neuron) สารนี้เมื่อปล่อยออกมาจะถูกย่อยสลายโดยเอนไซม์มอนามีนออกซิเดส ช่วยให้ระบบประสาททำงานได้ใหม่อีกครั้ง. 

**อ้างอิง**
หมวดหมู่:ระบบประสาทอัตโนมัติ
ดริตอน รามา

ดริตอน รามา (Driton Rama) เจ้าของฉายา โกลเด้นอีเกิ้ล เกิดวันที่ 6 มิถุนายน ค.ศ. 1983 เป็นนักมวยไทยชาวสวีเดน และเป็นแชมป์มวยไทยสวีเดน 2 สมัย เขาเคยเป็นผู้เข้าแข่งขันรายการเค-วัน ข่าน 2 ครั้ง ที่ประเทศเกาหลีใต้ โดยได้พบกับชอย ยองซู และโน แจกิล ซึ่งได้แพ้สองครั้งติดต่อกัน ในช่วง ค.ศ. 2007 เขาเป็นนักมวยไทยที่ได้รับการคาดหวังในการผลักดันของวงการมวยไทยในสวีเดน สู่การแข่งขันระดับโลกร่วมกับเอลียาส์ ดาเนียล
ในปี ค.ศ. 2008 ดริตอน รามา ได้พบกับคู่ชกที่มีชื่อว่าแดเนียล นอร์ดาส ซึ่งเป็นแชมป์คิกบ็อกซิงชาวนอร์เวย์ โดยที่ดริตอนได้รับการผ่าตัดแผลที่เข่าในช่วงเดือนเมษายนก่อนเข้าร่วมการแข่งขัน ในรายการที่มีชื่อว่า "เค-วัน รัมเบิลออฟเดอะคิงส์" และใน ค.ศ. 2009 เขาได้พบกับโจอาคิม คาร์ลสัน ซึ่งเป็นนักมวยไทยชาวสวีเดนในรายการ "ซี4 ไทม์ 4 แชมเปี้ยน" มาแล้วครั้งหนึ่ง

**สถิติการแข่งขัน**
 แข่ง 32 ครั้ง ชนะ 17 ครั้ง แพ้ 13 ครั้ง เสมอ 2 ครั้ง (น็อคเอ้าท์ 0 ครั้ง)

**เกียรติประวัติ**
 ค.ศ. 2004 แชมป์รุ่น 67 กิโลกรัม มวยไทยสวีเดน- ผู้ชนะการแข่งขันรายการเฉลิมพระชนมพรรษาสมเด็จพระราชินี ประเทศไทย

**อ้างอิง**
  Inför SM med Driton Rama 

**แหล่งข้อมูลอื่น**
  fighter's profile - Driton Rama -  네이버 인물검색 
หมวดหมู่:นักมวยไทยชาวสวีเดน
หมวดหมู่:คริสต์ศาสนิกชนชาวสวีเดน
แม่แบบ:สืบตำแหน่ง/doc

== ข้อบ่งใช้**
แม่แบบนี้ใช้สำหรับแสดงการสืบตำแหน่ง สืบราชสมบัติ สืบทอดรางวัล ฯลฯ ของบุคคล สามารถซ้อนกันหลายชั้นได้

**วิธีใช้**
ใส่โค้ดดังนี้ที่ท้ายบทความ ก่อนถึงหมวดหมู่
หมายเหตุ- อย่าลืมขึ้นต้นด้วย เริ่มกล่อง และลงท้ายด้วย จบกล่อง เสมอ เพราะเป็นหัวท้ายตารางของแม่แบบ หากไม่ใส่ ตารางจะไม่สมบูรณ์- แม่แบบทั้งสามได้แก่ เริ่มกล่อง สืบตำแหน่ง และจบกล่อง ต้องอยู่คนละบรรทัด มิฉะนั้นตารางจะไม่สมบูรณ์
สามารถใช้ เริ่มกล่อง/ราชสมบัติ แทน  ได้หากต้องการเปลี่ยนหัวตารางเป็นคำว่า "รัชสมัยก่อนหน้า/ถัดไป"
แม่แบบ:เริ่มกล่อง/doc

== ข้อบ่งใช้**
แม่แบบนี้เป็นหัวตารางของ สืบตำแหน่ง และใช้ควบคู่กับแม่แบบดังกล่าวเท่านั้น ชื่อตรงกลางจะเปลี่ยนไปตามชื่อบทความ

**วิธีใช้**
สำหรับการใช้งานอย่างรวดเร็ว ใช้โค้ดดังนี้
หรือเปลี่ยนแปลงรายละเอียดเพิ่มเติมดังนี้
พระมหากัจจายนะ

รูปปั้นของพระมหากัจจายนะหรือพระสังกัจจายน์
พระมหากัจจายนะ (มหากจฺจายน, มหากาตฺยายน) เป็นพระอรหันต์องค์หนึ่งในพระอสีติมหาสาวกของพระโคตมพุทธเจ้า ได้รับการยกย่องว่าเป็นเอตทัคคะในทางผู้อธิบายความย่อให้พิสดาร ในประเทศไทยนอกจากชื่อตามภาษาบาลีแล้ว ยังเป็นที่รู้จักในชื่อ "พระสังกัจจายน์" 
พระมหากัจจายนะเกิดในตระกูลพราหมณ์ตระกูลหนึ่งในกรุงอุชเชนี ได้ศึกษาพระเวทตามอย่างตระกูลพราหมณ์ทั้งหลาย ท่านเป็นศิษย์ของอสิตดาบสแห่งเขาวินธัย (ผู้ทำนายว่าเจ้าชายสิทธิตถะจะได้เป็นพระเจ้าจักรพรรดิหรือพระพุทธเจ้าในอนาคต) พระมหากัจจายนะพร้อมด้วยมิตรอีก 7 คนได้อาราธนาพระพุทธเจ้าให้ทรงแสดงธรรมเทศนา และได้บรรลุธรรมเป็นพระอรหันต์ในระหว่างฟังธรรมนั้นเอง  หลังจากนั้นท่านจึงทูลขออุปสมบทต่อพระพุทธเจ้า และได้เผยแผ่ศาสนาพุทธอยู่ในแคว้นอวันตีจนมีผู้เข้ามาเป็นสาวกในพุทธศาสนาเป็นจำนวนมาก
ความเชื่อในนิกายมหายาน คัมภีร์สัทธรรมปุณฑรีกสูตร บรรพที่ 6 ว่าด้วยการพยากรณ์ กล่าวถึงพุทธพยากรณ์ว่า พระมหากัจจายนะ พระสุภูติ พระมหากัสสปะ และพระมหาโมคคัลลานะ (ทั้งหมดล้วนแล้วแต่เป็นพระอรหันต์ทั้งสิ้น) หลังจากได้สดับพระสูตรนี้แล้ว จักได้ตรัสรู้เป็นพระพุทธเจ้าในอนาคต

**ความเข้าใจผิดในพุทธศาสนิกชนชาวไทย**
ไฟล์:Budai statue at Wat Nuan Naram Koh Samui Thailand.jpg|thumb|200px|วัดนวลนาราม อำเภอเกาะสมุย จังหวัดสุราษฏร์ธานี
รูปเคารพของพระมหากัจจายนะหรือพระสังกัจจายน์ มักเป็นที่สับสนและเข้าใจผิดในหมู่พุทธศาสนิกชนชาวไทยว่าเป็นองค์เดียวกับพระสังกัจจายน์จีน ซึ่งแท้จริงแล้วเป็นรูปเคารพของ พระปู้ไต้หลอฮั่น หรือ พระปู้ไต้ (p=Bùdài) หรือพระโฮไตในญี่ปุ่น เป็น 1 ในพระอรหันต์ 18 องค์ และเป็น 1 ใน 7 องค์ของพระนำโชคที่ชาวญี่ปุ่นเคารพนับถือ 
พระปู้ไต้ เดิมชื่อ ฉวีคู ถือกำเนิดที่เมืองหมิงโจว เขตเฟิงหัว ในมณฑลเจ้อเจียง ท่านมีชีวิตอยู่ในช่วงสมัยราชวงศ์เหลียง (พ.ศ.1450-1466) ท่านได้ศึกษาธรรมฝ่ายพุทธศาสนามหายาน ต่อมาจึงบวชเป็นพระภิกษุมีฉายาว่า ฉิ้วฉื่อ และชางทิงฉวี่ มักเห็นรูปของท่านนั่งพุงพลุ้ย ถือกระสอบ หรือ ย่าม ใบหน้ายิ้มแย้มอยู่เสมอ ซึ่งแสดงถึงความมีเมตตากรุณาต่อคนทั่วไปให้พวกเขาได้รับความสุข เท้าทั้งสองอยู่บนพื้น เพราะถือว่าท่านยังไม่ได้สำเร็จมรรคผลชั้นสูงสุด  เป็นพระสงฆ์ที่มีอารมณ์ดีและนิสัยดีน่ารัก และได้ชื่อว่าเป็นพระสงฆ์ที่ต้อนรับแขก  ท่านชอบแจกขนมให้แก่เด็กๆ
ก่อนมรณภาพ ท่านได้กล่าวบทสวดว่า
ท่านจึงได้รับการยกย่องจากพระสงฆ์ ในพระพุทธศาสนานิกายเซ็น ลัทธิเต๋า และชินโต ว่า ท่านเป็นปางหนึ่งของพระเมตไตรยโพธิสัตว์ลงมากำเนิด และถือว่าท่านเป็นหนึ่งในพระอรหันต์ 18 องค์ ในสมัยพุทธกาล คือ พระอังกิตา หรือ กาลิโก เดิมเป็นชาวอินเดีย ชอบจับงูมีพิษเอาไปปล่อยเพื่อไม่ต้องการให้คนที่สัญจรไปมาเหยียบถูกงูพิษกัด ชาวบ้านจึงเรียกท่านว่า เป็น โพธิ ทั้งพระปู้ไต้ และ อังกิตาเหมือนกันอย่างหนึ่งคือ  ใบหน้ายิ้มแย้มตลอดเวลาและถือย่ามหรือถุงสะพายหลัง
ส่วนพระสังกัจจายน์หรือพระมหากัจจายนะในประเทศไทย รูปจะต่างกันตรงที่ศีรษะมีผมม้วนเป็นก้นหอยคล้ายพระพุทธเจ้า และครองจีวรแบบเถรวาท แต่ก็ยังอ้วนท้วนเหมือนเดิม ส่วนของจีนศีรษะล้าน ครองจีวรแบบจีน

**อ้างอิง**
 cite book  
publisher = Aditya Prakashan  
isbn = 8177420496 - cite book  
publisher = Oxford University Press  
page =  140 
*หน้า 3, พระพุทธรูปหัวร่อ โดย กิเลน ประลองเชิง. "ชักธงรบ". ไทยรัฐปีที่ 69 ฉบับที่ 21933: วันพฤหัสบดีที่ 8 กุมภาพันธ์ พ.ศ. 2561 แรม 8 ค่ำ เดือน 3 ปีระกา
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:พระอสีติมหาสาวก
หมวดหมู่:เอตทัคคะ
ปลาหนามหลังสาละวิน

ปลาหนามหลังสาละวิน ปลาน้ำจืดชนิดหนึ่ง มีชื่อวิทยาศาสตร์ว่า Mystacoleucus argenteus อยู่ในวงศ์ปลาตะเพียน (Cyprinidae) 
มีรูปร่างแบนข้างเป็นรูปสี่เหลี่ยม หัวและปากมีขนาดเล็ก มีหนวด 2 คู่ ที่มุมปากและจะงอยปาก เกล็ดมีขนาดเล็กมีแถวประมาณ 31-33 แถว ตามแนวเส้นข้างลำตัว ครีบหลังมีสีส้มขอบมีสีคล้ำ ครีบหางมีสีเหลืองสดมีขอบสีคล้ำ ครีบอื่น ๆ มีสีเหลืองใส ตามีแต้มสีแดงที่ด้านบน
ขนาดเมื่อโตเต็มที่ประมาณ 15 เซนติเมตร พบชุกชุม มีถิ่นกระจายพันธุ์เฉพาะลุ่มแม่น้ำสาละวินที่พรมแดนไทย-พม่า เท่านั้น
นิยมเลี้ยงเป็นปลาสวยงาม โดยมีชื่อเรียกเฉพาะในวงการปลาสวยงามว่า "ปลาตะเพียนพม่า" นอกจากนี้แล้วยังมีชื่อเรียกอื่นอีกว่า "ปลาหางเหลือง" เป็นต้น

**อ้างอิง**

**แหล่งข้อมูลอื่น**
 รูปและข้อมูลจาก Fishbase.org
หมวดหมู่:สกุลปลาหนามหลัง
หมวดหมู่:ปลาตู้
หมวดหมู่:ปลาที่พบในประเทศไทย
หมวดหมู่:ปลาที่พบในลุ่มแม่น้ำสาละวิน
ปฏิบัติการโซโลมอน

ปฏิบัติการโซโลมอน เป็นปฏิบัติการลับทางทหารของอิสราเอลเพื่อนำพาชาวเอธิโอเปียเชื้อสายยิวมายังอิสราเอลใน ค.ศ. 1991
ใน ค.ศ. 1991 รัฐบาลเฉพาะกาลของเอธิโอเปีย ที่มีเมงกิสตู ไฮเล มาเรียมเป็นประธานาธิบดี ใกล้จะถูกชุดปฏิบัติการทางทหารล่าสุดของกบฏเอริเตรียและทิเกรย์ โค่นล้ม เป็นผลให้เอธิโอเปียสูญเสียความมั่นคงทางการเมืองอย่างน่าเป็นอันตราย องค์การยิวหลายแห่ง รวมทั้งรัฐอิสราเอล เป็นกังวลกับสวัสดิภาพของประชากรยิวเอธิโอเปียขนาดใหญ่พอสมควร ซึ่งรู้จักกันว่า เบตาอิสราเอล ที่อาศัยอยู่ในเอธิโอเปีย เช่นเดียวกัน สมัยการปกครองของเมงกิสตู ทำให้การอพยพออกปริมาณมากเป็นการยากสำหรับชาวเบตาอิสราเอลที่อาศัยอยู่ในเอธิโอเปีย และอำนาจที่ลดลงของรัฐบาลเปิดโอกาสอันสดใสให้แก่ชาวเบตาอิสราเอลซึ่งต้องการอพยพออกไปยังอิสราเอล ใน ค.ศ. 1990 รัฐบาลอิสราเอลและกองกำลังป้องกันอิสราเอล ทราบถึงสถานการณ์ทางการเมืองที่เลวร้ายลงของเมงกิสตู และวางแผนปกปิดเพื่อขนส่งประชากรเบตาอิสราเอลทางอากาศในเอธิโอเปียมายังอิสราเอล เหตุการณ์ดังกล่าวนับเป็นการอพยพออกครั้งใหญ่ที่สุดของชาวเบตาอิสราเอลจนถึงปัจจุบัน
ในเที่ยวบินต่อเนื่อง 36 ชั่วโมง ของอากาศยานอิสราเอล 34 ลำ รวมทั้งเครื่องบินซี-130 ของกองทัพอากาศอิสราเอล และเครื่องบินขนส่งแอล อัล ขนส่งชาวยิวเอธิโอเปียทั้งสิ้น 14,325 คนมายังอิสราเอล
การขนส่งทางอากาศยานในปฏิบัติการโซโลมอนเป็นการขนส่งชาวยิวเอธิโอเปียไปยังอิสราเอลคิดเป็นสองเท่าของปฏิบัติการโมเสส ปฏิบัติการดังกล่าวสร้างสถิติโลกเที่ยวบินเดี่ยวที่มีผู้โดยสารมากที่สุดในโลก ในวันที่ 24 พฤษภาคม ค.ศ. 1991 เมื่อเครื่องบิน 747 ของสายการบินแอล อัล บรรทุกผู้โดยสาร 1,122 คนไปยังอิสราเอล ซึ่งที่จริงแล้วมีผู้โดยสารลงทะเบียนไว้ 1,087 คน แต่มีเด็กหลายสิบคนซ่อนอยู่ในผ้าคลุมของมารดา "ผู้วางแผนคาดว่าจะให้เครื่องบินบรรทุกผู้โดยสาร 760 คน แต่เนื่องจากผู้โดยสารมีน้ำหนักเบามาก คนอีกจำนวนมากจึงถูกใส่เบียดเข้าไป" มีทารกสองคนเกิดระหว่างเที่ยวบินนี้

**อ้างอิง**
หมวดหมู่:พ.ศ. 2534
หมวดหมู่:ปฏิบัติการทางทหาร
หมวดหมู่:ประวัติศาสตร์เอธิโอเปีย
หมวดหมู่:ประวัติศาสตร์อิสราเอล
หมวดหมู่:ชาวยิว
หมวดหมู่:ชื่อรหัส
อาวุธปล่อยอากาศสู่อากาศ

ไฟล์:Aircraft Combat Archer (2565196807).jpg|thumb|250px|เอฟ-22 ของกองทัพอากาศสหรัฐขณะยิงเอไอเอ็ม-120 แอมแรม
ไฟล์:IRIS-T air-to-air-missile.jpg|thumb|250px|right|มิสไซล์อากาศสู่อากาศยุคใหม่ ไอริส-ที ของกองทัพอากาศเยอรมัน
ไฟล์:AIM-132 ASRAAM Mockup on a eurofighter.jpg|thumb|right|250px|เอไอเอ็ม-132 แอสแรม ติดตั้งกับ ยูโรไฟต์เตอร์ ไทฟูน.
อาวุธปล่อยอากาศสู่อากาศ (air-to-air missile) เป็นมิสไซล์ที่ปล่อยจากอากาศยาน มีจุดมุ่งหมายที่จะทำลายอากาศยานเป้าหมาย ปกติแล้วมิสไซล์อากาศสู่อากาศ จะใช้เครื่องยนต์จรวดเดี่ยวหรือหลายเครื่องยนต์ก็ได้ และใช้เชื้อเพลิงแข็ง แต่บางครั้งอาจใช้เชื้อเพลิงเหลว หรือเครื่องยนต์แรมเจ็ท
โดยทั่วไปมิสไซล์อากาศสู่อากาศสามารถจำแนกออกเป็นสองประเภท ประเภทแรกคือมิสไซล์ที่ออกแบบมาเพื่อติดตามอากาศยานในระยะไม่เกิน 20 ไมล์ (32 กิโลเมตร) เป็นมิสไซล์ระยะสั้นในระยะมองเห็น (SRAAMs หรือ WVRAAMs) โดยเน้นที่การใช้งานในการต่อสู้ระยะประชิด หรือเรียกว่า "ด็อกไฟท์" มิสไซล์ประเภทนี้จะเน้นที่ความคล่องตัวมากกว่าระยะยิง ใช้ระบบนำวิถีแบบอินฟราเรด หรือเรียกอีกอย่างว่าระบบค้นหาเป้าหมายด้วยความร้อน
ประเภทที่สองคือมิสไซล์ในระยะกลางถึงไกล เป็นมิสไซล์ในระยะเกินมองเห็น (BVRAAMs) และนำวิถีด้วยเรดาร์

**ความเป็นมา**
มิสไซล์อากาศสู่อากาศ ถูกพัฒนาขึ้นมาจากจรวดอากาศสู่อากาศไม่นำวิถีในสมัยสงครามโลกครั้งที่หนึ่ง โดยกองทัพเยอรมันนำจรวดติดตั้งไปกับเครื่องบินปีกสองชั้น ควบคุมการยิงโดยระบบไฟฟ้าในการทำลายบัลลูนตรวจการณ์ของอังกฤษ โดยนักบินกลุ่มแรกที่ใช้คือ อัลเบิร์ต บอล และ เอ เอ็ม วอลเตอร์ส ต่อมาในสมัยสงครามโลกครั้งที่สอง กองทัพเยอรมันได้พยายามพัฒนาอาวุธเพื่อนำมาตอบโต้กับกองกำลังทางอากาศฝ่ายสัมพันธมิตร โดยได้ดัดแปลงจรวด อาร์4เอ็ม เป็นจรวดนำวิถีด้วยเส้นลวดครั้งแรก ในชื่อว่า Ruhrstahl X-4 แต่มิได้ใช้งานจริงในการรบ
หลังสงครามโลกกองทัพอังกฤษได้เปิดตัวจรวดไฟร์แฟลช ในปี พ.ศ. 2498 แต่ก็ยังไม่ประสบความสำเร็จเท่าที่ควร ต่อมากองทัพเรือสหรัฐได้ร่วมมือกับกองทัพอากาศสหรัฐพัฒนามิสไซล์นำวิถีขึ้น คือ เอไอเอ็ม-4 ฟัลคอน และได้พัฒนามิสไซล์ในรุ่นต่อมา เช่น เอไอเอ็ม-7 สแปร์โรว์ และ เอไอเอ็ม-9 ไซด์ไวน์เดอร์ ในขณะที่ทางฝั่งโซเวียตได้เปิดตัวมิสไซล์ คาลินินกราด เค-5 ในปี พ.ศ. 2500 เช่นกัน
มิสไซล์อากาศสู่อากาศมีการพัฒนาต่อไปอีกมาก จนกลายเป็นอาวุธหลักส่วนหนึ่งของอากาศยานหลากหลายประเภท ต่อมาหลักการของการรบ "ระยะนอกสายตา" ได้กลายมาเป็นหลักการสำคัญในการพัฒนาอาวุธนำวิถีในรุ่นหลัง ล่าสุดมีการพัฒนามิสไซล์นำวิถีตรวจจับความร้อนซึ่งสามารถจับเป้าหมายจากในหลายทิศทาง ไม่เฉพาะด้านหลังอย่างเดียว

**มิสไซล์อากาศสู่อากาศโดยทั่วไป**

**อ้างอิง**

**แหล่งข้อมูลอื่น**
  ตารางเปรียบเทียบมิสไซล์อากาศสู่อากาศ
หมวดหมู่:มิสไซล์
ทวิพันธมิตร

ทวิพันธมิตร (Dual Alliance) เป็นพันธมิตรป้องกันระหว่างเยอรมนีและออสเตรีย-ฮังการี ซึ่งสถาปนาขึ้นตามสนธิสัญญาลงวันที่ 7 ตุลาคม ค.ศ. 1879 เป็นส่วนหนึ่งของระบบพันธมิตรเพื่อป้องกันและจำกัดสงครามของบิสมาร์ค เยอรมนีและออสเตรีย-ฮังการีประกันว่าจะช่วยเหลืออีกฝ่ายหนึ่งหากถูกรัสเซียโจมตี นอกจากนี้ แต่ละรัฐยังให้สัญญาความเป็นกลางแก่อีกฝ่ายหนึ่งหากประเทศใดประเทศหนึ่งโจมตีโดยประเทศยุโรปอื่น ซึ่งโดยทั่วไปถือกันว่าเป็นฝรั่งเศส โดยเฉพาะอย่างยิ่งหลังพันธมิตรฝรั่งเศส-รัสเซีย ค.ศ. 1894
หลังการก่อตั้งจักรวรรดิเยอรมันใน ค.ศ. 1871 นายกรัฐมนตรีเยอรมนี ออทโท ฟอน บิสมาร์ค ต้องการแสดงให้เห็นว่าเยอรมนีเป็นประเทศผู้สร้างสันติและผู้ธำรงรักษาไว้ซึ่งสถานะเดิมของยุโรป เช่นเดียวกับการเพิ่มอำนาจให้แก่จักรวรรดิเยอรมัน ใน ค.ศ. 1878 รัสเซียเอาชนะจักรวรรดิออตโตมันในสงครามฝรั่งเศส-ตุรกี สนธิสัญญาซาน สเตอฟาโนเป็นผลสืบเนื่องของสงคราม ซึ่งให้รัสเซียมีอิทธิพลมากพอสมควรในบอลข่าน พัฒนาการดังกล่าวสร้างความโกรธแค้นแก่ออสเตรีย-ฮังการี ซึ่งเป็นผู้แข่งขันหลักเพื่อชิงอิทธิพลในภูมิภาคบอลข่าน แม้ว่าจะเป็นพันธมิตรกับรัสเซียและเยอรมนีในสันนิบาตสามจักรพรรดิ ดังนั้น ใน ค.ศ. 1878 บิสมาร์คจึงจัดการประชุมระหว่างประเทศขึ้น คือ การประชุมเบอร์ลิน เพื่อจัดการปัญหาดังกล่าว สนธิสัญญาเบอร์ลินอันเป็นผลสืบเนื่องของการประชุม กลับดินแดนที่รัสเซียได้รับจากสนธิสัญญาซาน สเตอฟาโน และให้ค่าชดเชยแก่ออสเตรียสำหรับดินแดนที่เสียไป แม้ว่าบิสมาร์คจะพยายามแสดงบทบาทเป็น "นายหน้าผู้ซื่อสัตย์" ที่การประชุมเบอร์ลิน ความสัมพันธ์รัสเซีย-เยอรมนีเสื่อมลงหลังการประชุม สันนิบาตสามจักรพรรดิถูกล้มเลิกไป และเยอรมนีกับออสเตรีย-ฮังการีเป็นอิสระจะเป็นพันธมิตรระหว่างกันเพื่อรับมือกับรัสเซีย
หมวดหมู่:พันธมิตรทางการทหาร
หมวดหมู่:สนธิสัญญาด้านพันธมิตรทางการทหาร
หมวดหมู่:สนธิสัญญาเกี่ยวข้องกับจักรวรรดิเยอรมัน
หมวดหมู่:สนธิสัญญาเกี่ยวข้องกับจักรวรรดิออสเตรีย-ฮังการี
หมวดหมู่:ฝ่ายมหาอำนาจกลาง
หมวดหมู่:พันธมิตรทางการทหารเกี่ยวข้องกับเยอรมนี
หมวดหมู่:พันธมิตรทางการทหารเกี่ยวข้องกับจักรวรรดิออสเตรีย-ฮังการี
วิกิพีเดีย:เสนอชื่อเพื่อเป็นผู้ดูแล/Pastman

เพื่อผลักดันภารกิจของวิกิพีเดียไทยให้สำเร็จลุล่วง ผมเชื่อว่าเราควรให้สิทธิ์ผู้ดูแลกับทุกคนที่มีศักยภาพและยินดีรับหน้าที่ดังกล่าว การที่คุณ Pastman เข้ามาเป็นผู้ดูแลระบบคนใหม่ของวิกิพีเดียไทย จะช่วยเพิ่มความหลากหลายของประสบการณ์และความเชี่ยวชาญของผู้ดูแลในปัจจุบัน ได้อีก สามารถช่วยส่งเสริมให้ชุมชนวิกิพีเดียไทยของเราเข้มแข็งมากขึ้นและเติบโตต่อ ไปอย่างรวดเร็ว
ผมไม่เชื่อว่าการให้สิทธิ์ผู้ดูแลจะทำให้คนห่างหายไปจากวิกิพีเดีย เพราะผู้ดูแลเป็นสิทธิ์ที่มาพร้อมกับหน้าที่ และหลังจากได้เป็นผู้ดูแล ก็ยังมีสิทธิ์และภารกิจอื่นๆ ที่สามารถไต่ลำดับต่อไปได้อีก การให้สิทธิ์ผู้ดูแลเป็นการยอมรับในศักยภาพและมอบความไว้วางใจของชุมชนให้ แก่ผู้ใช้ที่ทุ่มเท และผมคิดว่าคุณ Pastman เหมาะสมสำหรับความไว้วางใจนี้
ผมเชื่อว่าการมีผู้ดูแลมากขึ้นจะช่วยให้การต่อต้านการก่อกวนและบริการผู้ใช้มีศักยภาพมากขึ้น และเปิดโอกาสให้เราคิดอ่านกิจกรรมอื่นๆ เพื่อขยายฐานผู้ใช้ออกไปได้อีก
--taweethaも 00:49, 6 สิงหาคม 2554 (ICT)- ประกาศขอถอนตัวครับ กลับมาคิดดูแล้วผมก็ไม่ได้มีส่วนร่วมในการลงมติใดๆ ง่ายๆคือไม่ค่อยมีปฏิสัมพันธ์กับสมาชิกท่านอื่นเท่าที่ควร และยังไม่มีผลงานเป็นที่ประจักอย่างแท้จริง เพราะฉะนั้นผมขอถอนตัวครับ ขอขอบคุณ คุณ taweethaも ที่ให้โอกาสผม ผมคงกลับไปเขียนบทความของผมเองเงียบๆดีกว่าครับสบายใจกว่าเยอะ หวังว่าเราคงได้ร่วมงานกันอีกในอนาคต ขอปิดการเสนอชื่อครับ -pastman 18:41, 6 สิงหาคม 2554 (ICT)
: ปิดการเสนอชื่อให้แล้วครับ โอกาสหน้ายังเสนอชื่อได้อีก ไม่ว่าคุณ Pastman เสนอเองหรือใครเสนอก็ได้ ขอบคุณที่ตอบคำถามและให้ความร่วมมือด้วยดีเสมอมา --taweethaも 22:13, 6 สิงหาคม 2554 (ICT)

**คำถามต่อผู้ถูกเสนอชื่อ**
# คุณคิดว่าในหนึ่งปีข้างหน้่าอยากให้เกิดอะไรขึ้นในวิกิพีเดียไทย และคุณจะมีส่วนร่วมผลักดันเป้าหมายดังกล่าวได้อย่างไร --taweethaも 00:49, 6 สิงหาคม 2554 (ICT)
#* สังคมคุณภาพ บทความคุณภาพ วิกิคุณภาพ ผมและทุกท่าน เราช่วยกันได้ครับ ขอบคุณครับ   --Pastman  10:34, 6 สิงหาคม 2554
# อะไรคือ จุดแข็ง (S) จุดอ่อน (W) โอกาส (O) และ ภัยคุกคาม (T) ของวิกิพีเดียไทย --taweethaも 00:49, 6 สิงหาคม 2554 (ICT)
#* S - เข้าถึงง่าย ยิ่งปัจจุบัน อินเตอร์เน็ตเข้าถึงง่ายยิ่งกว่าหาห้องน้ำสะอาดสักแห่ง W - ขาดความน่าเชื่อถือ ไม่เหมาะกับการอ้างอิงทางวิชาการ ซีเรียส O - เราช่วยกันได้ครับ ผมและคุณ T - เกรียน โฆณา ป่วน การเมือง ดราม่า    --Pastman  10:34, 6 สิงหาคม 2554

**สนับสนุน**
#  - มีความตั้งใจในการปรับปรุงคุณภาพวิกิพีเดีย  --Pongsak ksm 16:28, 6 สิงหาคม 2554 (ICT)

**เป็นกลาง**
#
#

**คัดค้าน**
#  จริงๆแล้วไม่ค่อยเห็นด้วย เนื่องจากผู้ใช้นี้ไม่เคยมีส่วนร่วมอภิปรายปัญหาต่างๆ หรือร่วมหารือเพื่อลงมตินโยบายใดเลย --octahedron80 16:49, 6 สิงหาคม 2554 (ICT)
#  ไม่เห็นผลงานอย่างชัดเจน --ScorpianPK 25px  คุยแค่ "คลิก" 17:23, 6 สิงหาคม 2554 (ICT)
แม่แบบ:เหตุการณ์ปัจจุบัน/2554 สิงหาคม 6

* บริษัทจัดอันดับความน่าเชื่อถือ สแตนดาร์ด แอนด์ พัว (เอสแอนด์พี) ลดอันดับความน่าเชื่อถือของสหรัฐอเมริกา จากระดับ AAA มาเป็น AA+ เนื่องจากปัญหาการขาดดุลงบประมาณและกระบวนการดำเนินนโยบายแก้ปัญหาที่อ่อนแอ  สปริงนิวส์
}
ปลาหนามหลังขาว

ปลาหนามหลังขาว เป็นปลาน้ำจืดชนิดหนึ่ง มีชื่อวิทยาศาสตร์ว่า Mystacoleucus ectypus ในวงศ์ปลาตะเพียน (Cyprinidae) มีลำตัวแบนข้าง หัวและปากเล็ก ไม่มีหนวด  ลำตัวสีเงินวาวอมเหลืองอ่อน มีเกล็ดตามแนวเส้นข้างลำตัว 42–46 แถว  ครีบสีจางใส ครีบหลังตั้งอยู่ราวกึ่งกลางของความยาวตัว มีแต้มสีดำที่ตอนปลาย ครีบหางเว้าลึก
มีความยาวประมาณ 8 เซนติเมตร เป็นปลาที่พบกระจายพันธุ์เฉพาะลุ่มน้ำโขงในประเทศไทย, ลาว และกัมพูชาเท่านั้น เป็นปลาที่มีพฤติกรรมอพยพย้ายถิ่นในฤดูกาลน้ำหลาก
มีชื่อเรียกในภาษาถิ่นว่า "เกเกาะ"

**อ้างอิง**

**แหล่งข้อมูลอื่น**
  รูปและข้อมูลจาก Fishbase.org
หมวดหมู่:สกุลปลาหนามหลัง
หมวดหมู่:ปลาที่พบในประเทศไทย
หมวดหมู่:ปลาที่พบในลุ่มแม่น้ำโขง
ฌาร์แด็งเดปล็องต์

ไฟล์:Paris 75005 Grande Galerie de l'Evolution 20070804.jpg|thumb|ภายนอกของ Evolution|The Grande Galerie de l'Évolution สร้างโดยสถาปนิกหลุยส์-ฌูล อ็องเดร
ภายในของ Grande Galerie de l'évolution
แปลนของสวนพฤกษศาสตร์ ปารีส จาก ค.ศ. 1820
ไฟล์:Cape Lion.jpg|thumb|สิงโตแหลมกู๊ดโฮปที่อยู่ในฌาร์แด็งเดปปล็องต์
ฌาร์แด็งเดปล็องต์ (Jardin des Plantes) คือสวนพฤกษศาสตร์ขนาด 175 ไร่ในกรุงปารีส ตั้งอยู่บนถนน Rue Cuvier ฝั่งซ้ายของแม่น้ำแซน ภายในก็จะมีสวนพืช ดอกไม้กลางแจ้ง พืชในสวนเรือนกระจก สวนสัตว์เล็ก ๆ สำหรับเด็ก ๆ และที่นี่ยังเป็นโรงเรียนเกี่ยวกับพืชอีกด้วย

**ภายในสวน**
ภายในสวนพฤกษศาสตร์นี้ยังประกอบไปด้วย 4 พิพิธภัณฑ์ ได้แก่
# พิพิธภัณฑ์วิทยาแร่ (The Mineralogy Museum)
# พิพิธภัณฑ์บรรพชีวินวิทยา (The Paleontology Museum - ศึกษาเกี่ยวกับซากดึกดำบรรพ์)
# พิพิธภัณฑ์วิวัฒนาการของสิ่งมีชีวิต (The Grande Galerie de l'Évolution)
# พิพิธภัณฑ์กีฏวิทยา (The Entomology Museum - สาขาวิชาหนึ่งทางสัตววิทยาที่ศึกษาเกี่ยวกับแมลง)
# สวนสนุก
และที่นี่ยังมีสวนสัตว์ขนาดเล็ก ซึ่งเริ่มตั้งแต่ปี พ.ศ. 2338 (ค.ศ. 1795) โดยแบร์นาร์แด็ง เดอ แซ็ง-ปีแยร์

**ประวัติ**
ฌาร์แด็งเดปล็องต์ก่อตั้งเมื่อปี ค.ศ. 1626 โดยนักพฤกษศาสตร์และแพทย์ประจำพระองค์พระเจ้าหลุยส์ที่ 13 นามว่า ฌ็อง เอรัวร์ เพื่อปลูกพืชต่าง ๆ ที่ใช้ในการรักษาทางการแพทย์
สวนนี้ได้เริ่มต้นปลูกพืชจริง ๆ ในปี ค.ศ. 1633 โดยกีย์ เดอ ลา บร็อส ซึ่งเป็นแพทย์เช่นกัน ในสมัยก่อนสวนนี้ยังได้รับการเรียกว่า "สวนของพระราชา"
สวนพฤกษศาสตร์ได้เริ่มเปิดให้ประชาชนเข้าชมในปี ค.ศ. 1640

**การเดินทาง**
ตั้งอยู่ที่ 57, rue Cuvier, Paris, France
โทรศัพท์ : +33 1 40 79 30 00
ตั้งอยู่ใกล้สถานี เมโทร Quai de la Rapée , Jussieu, Censier - Daubenton หรือ Gare d'Austerlitz

**อ้างอิง**
  เที่ยวปารีส ฝรั่งเศส วันแรกที่ Jardin des Plantes + Notre Dame Cathedral + Louvre Pyramid และ Eiffel Towefix-attempted=yes  -  Jardin des Plantes 
หมวดหมู่:สถานที่ท่องเที่ยวในปารีส
หมวดหมู่:สวนสาธารณะในประเทศฝรั่งเศส
หมวดหมู่:สวนสนุกในประเทศฝรั่งเศส
ความยุติธรรมที่ล่าช้าก็คือความไม่ยุติธรรม

ความยุติธรรมที่ล่าช้าก็คือความไม่ยุติธรรม (justice delayed is justice denied; justice différée est justice refusée) เป็นภาษิตกฎหมาย หมายความว่า ถ้ากฎหมายจัดให้มีการเยียวยาความเสียหายแก่ผู้เสียหาย แต่การเยียวยานั้นมาไม่ทันกาลหรือล้าสมัย ก็ไม่ต่างอะไรกับว่าไม่ได้เยียวยานั่นเอง หลักการนี้ตั้งอยู่บนสิทธิในอันที่จะเข้าถึงการพิจารณาคดีอย่างรวดเร็วและสิทธิอื่น ๆ ทำนองเดียวกันที่มีความมุ่งประสงค์เพื่อขับเคลื่อนให้กระบวนการยุติธรรมเร็วขึ้น เพราะถือว่า ไม่ยุติธรรมสำหรับผู้เสียหายที่จะต้องทุกข์ทนกับความเสียหายต่อไปพร้อมกับความหวังอันน้อยนิดว่าจะได้รับการเยียวยา นักกฎหมายหัวปฏิรูปได้ใช้ภาษิตนี้เป็นเสียงเรียกร้องเชิงรณรงค์ของพวกตนไปยังศาลและรัฐบาลที่มักทำงานล่าช้า เนื่องจากระบบที่มีอยู่ซับซ้อนเกินไปหรือแบกภาระมากเกินไป หรือเนื่องจากประเด็นหรือคู่ความที่เกี่ยวข้องไม่เป็นที่น่าสนใจมากนัก เป็นต้น

**ที่มา**
thumb
ที่มาของภาษิตข้างนี้ ว่ากันไว้หลายกระแส ในหนังสือ Respectfully Quoted: A Dictionary of Quotations ("ขอยกมาอ้างอย่างนบน้อม: พจนานุกรมวาทะเด็ด") ว่า ภาษิตนี้เป็นของ วิลเลียม เอวาร์ต แกล็ดสโตน (William Ewart Gladstone) รัฐบุรุษอังกฤษ แต่ในหนังสือนี้ไม่ระบุแหล่งอ้างอิงไว้ด้วย อีกทางว่าเป็นวาทะของ วิลเลียม เพ็น (William Penn) นักปรัชญาชาวอังกฤษ แต่ก็ไม่ใช่ในถ้อยคำสำนวนอย่างปัจจุบันนี้
แต่จะว่าภาษิตนี้มีที่มาจาก มหากฎบัตร (Magna Carta) ก็ได้ เพราะข้อ 40 ของมหากฎบัตร ว่า "อันว่าสิทธิก็ดี หรือความยุติธรรมก็ดีนั้น เราจักไม่ขายให้แก่ผู้ใด เราจักไม่เพิกเฉยหรือทำให้ล่าช้าต่อผู้ใด" (To no one will we sell, to no one will we refuse or delay, right or justice)
วอร์เรน อี. เบอร์เกอร์ (Warren E. Burger) ประธานศาลสูงสุดแห่งสหรัฐอเมริกา เคยกล่าวว่า "ศาลทั้งหลายจำเป็นต้องได้รับความเชื่อมั่น เพื่อจะได้ธำรงโครงสร้างแห่งเสรีภาพอันเป็นระเบียบเรียบร้อยของเสรีชน และความเชื่อมั่นประการนี้...อาจย่อยยับไปด้วยโทษสามประการ คือ การที่ผู้คนเริ่มเชื่อว่า ความไร้ประสิทธิภาพและความล่าช้าจะบั่นทอนคุณค่าของคำพิพากษา แม้เป็นคำพิพากษาอันเที่ยงธรรมก็ตาม ประการหนึ่ง การที่ผู้คนผู้ถูกแสวงหาประโยชน์ในธุรกรรมเล็ก ๆ น้อยตามประสาชีวิตประจำวันเริ่มพากันเชื่อว่า ศาลจะไม่สามารถพิทักษ์สิทธิตามกฎหมายของพวกเขามิให้ถูกทำลายไปด้วยการฉ้อฉลและการเอื้อมไม่ถึง ประการหนึ่ง การที่ผู้คนตั้งต้นเชื่อว่า กฎหมายในความหมายอย่างกว้าง จะไม่บรรลุหน้าที่เบื้องต้นของมันในอันที่จะคุ้มครองพวกเขาและครอบครัวของพวกเขา ในบ้านของพวกเขา ในที่ทำงานของพวกเขา ตลอดจนบนถนนหนทางสาธารณะ อีกประการหนึ่ง"

**ดูเพิ่ม**
 "out of sight, out of mind" (ตรงกับภาษาไทยว่า "เอาหูไปนา เอาตาไปไร่"), การดำเนินกระบวนพิจารณาแบบเต่าคลาน โดยหวังจะให้คู่ความลืมเรื่องราวไปเอง- การมีขั้นตอนมากเกินไป (red tape), การไร้ประสิทธิภาพทางการบริหารซึ่งส่งผลให้ได้ข้อยุติทางกฎหมายมาอย่างเชื่องช้า- อายุความ (limitation), ระยะเวลาที่กำหนดให้หรือไม่ให้ดำเนินการบางอย่างภายในนั้น

**อ้างอิง**
หมวดหมู่:ภาษิตกฎหมาย
ปอรรัชม์ ยอดเณร

ปอรรัชม์ (/ปะ-ออน-รัด/) ยอดเณร (ชื่อเล่น: มิงค์) เป็นอดีตพิธีกร และนักการเมืองหญิงชาวไทย เกิดเมื่อวันที่ 12 มกราคม พ.ศ. 2522 เป็นบุตรคนกลางในบรรดาบุตรทั้ง 3 คน ของนายแพทย์ปิยเมธิ อดีตรองปลัดกรุงเทพมหานคร กับ  มาณวิกา ยอดเณร (นามสกุลเดิม: เปมะวิภาต) อดีตผู้ประกาศข่าวช่อง 3
จบการศึกษาศิลปกรรมศาสตรบัณฑิต เอกนาฏศิลป์ตะวันตก (บัลเล่ต์) จุฬาลงกรณ์มหาวิทยาลัย  นิเทศศาสตรมหาบัณฑิต จุฬาลงกรณ์มหาวิทยาลัย และครุศาสตรดุษฎีบัณฑิตจากคณะครุศาสตร์ จุฬาลงกรณ์มหาวิทยาลัย
มีผลงานเป็นพิธีกรรายการโทรทัศน์รายการต่าง ๆ ในสังกัดอาร์.เอส.โปรโมชั่น รวมทั้งแสดงในภาพยนตร์เรื่อง ฝันติดไฟ หัวใจติดดิน ในปี พ.ศ. 2540 และละครโทรทัศน์ชุด พ่อ ในปี พ.ศ. 2542 และเป็นครูสอนการเต้นรำ
นอกจากนี้แล้วยังเป็นอาจารย์ในคณะนิเทศศาสตร์ จุฬาลงกรณ์มหาวิทยาลัย
จากนั้นในต้นปี พ.ศ. 2548 ได้เข้าสู่แวดวงการเมือง จากการชักชวนของจณิสตา ลิ่วเฉลิมวงศ์ สมาชิกพรรคที่เคยอยู่ในแวดวงบันเทิงด้วยกันมา ด้วยการเป็นผู้สมัครรับเลือกตั้งในพื้นที่เขต 5 กรุงเทพมหานคร ซึ่งประกอบด้วยเขตปทุมวันและเขตราชเทวี สังกัดพรรคชาติไทย ในการเลือกตั้งเมื่อวันที่ 6 กุมภาพันธ์ พ.ศ. 2548 แต่ว่าไม่ได้รับการเลือกตั้ง แต่หลังจากนั้นก็ได้มีตำแหน่งเป็นรองโฆษกพรรค
จนกระทั่งในปลายปี พ.ศ. 2551 ในคดียุบพรรคการเมือง พ.ศ. 2551 ซึ่งทางพรรคชาติไทยถูกศาลรัฐธรรมนูญตัดสินให้ยุบพรรคและตัดสิทธิ์ทางการเมืองกรรมการบริหารทั้งหมดเป็นเวลา 5 ปี ปอรรัชม์ก็เป็นหนึ่งในกรรมการผู้บริหารพรรคจึงถูกตัดสิทธิทางการเมืองในครั้งนั้นด้วย

**อ้างอิง**
หมวดหมู่:ศิลปินสังกัดอาร์เอส
หมวดหมู่:นักการเมืองสตรีชาวไทย
หมวดหมู่:พรรคชาติไทย
หมวดหมู่:อาจารย์คณะศิลปกรรมศาสตร์‎
หมวดหมู่:อาจารย์คณะนิเทศศาสตร์‎ - วารสารศาสตร์ - การสื่อสาร
หมวดหมู่:นิสิตเก่าคณะศิลปกรรมศาสตร์ จุฬาลงกรณ์มหาวิทยาลัย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะศิลปกรรมศาสตร์ มหาวิทยาลัยบูรพา
หมวดหมู่:บุคคลจากสำนักวิชาเทคโนโลยีสังคม มหาวิทยาลัยเทคโนโลยีสุรนารี
หมวดหมู่:บุคคลจากคณะนิเทศศาสตร์ จุฬาลงกรณ์มหาวิทยาลัย
พันธมิตรอันศักดิ์สิทธิ์

ประเทศผู้ก่อตั้งพันธมิตรอันศักดิ์สิทธิ์ ใช้พรมแดนยุโรป ค.ศ. 1840
----
พันธมิตรอันศักดิ์สิทธิ์ (หรือ มหาสัมพันธมิตร) เป็นพันธมิตรซึ่งประกอบด้วยรัสเซีย ออสเตรีย และปรัสเซีย ซึ่งก่อตั้งและลงนามโดยชาติทั้งสามในกรุงปารีส เมื่อวันที่ 26 กันยายน ค.ศ. 1815 ตามพระบรมราชโองการของซาร์อเล็กซานเดอร์ที่ 1 แห่งรัสเซีย  ไม่นานหลังจากการประชุมใหญ่แห่งเวียนนา ซึ่งจัดขึ้นหลังความพ่ายแพ้ของนโปเลียน แม้พันธมิตรดังกล่าวจะแสดงออกว่าก่อตั้งขึ้นเพื่อเป็นการปลูกฝังค่านิยมคริสเตียน ความกรุณาและสันติภาพ ในชีวิตการเมืองของยุโรป แต่ในทางปฏิบัติแล้ว เคลเมนส์ เวนเซล ฟอน เมทแทร์นิช จัดการให้พันธมิตรดังกล่าวเป็นปราการป้องกันการปฏิวัติ พระมหากษัตริย์ของทั้งสามประเทศใช้พันธมิตรดังกล่าวร่วมมือกันป้องกันอิทธิพลปฏิวัติ โดยเฉพาะอย่างยิ่งจากการปฏิวัติฝรั่งเศส มิให้เข้าสู่ประเทศเหล่านี้ พันธมิตรดังกล่าวยังมีแนวคิดต่อต้านประชาธิปไตย การปฏิวัติและฆราวาสนิยม พันธมิตรดังกล่าวมักเกี่ยวข้องกับพันธไมตรีจตุรภาคีและพันธไมตรีเบญจภาคี ซึ่งรวมสหราชอาณาจักรและฝรั่งเศส (ตั้งแต่ ค.ศ. 1818) โดยมีจุดประสงค์ในการที่จะสนับสนุนการจัดการสันติภาพยุโรปซึ่งได้มีข้อสรุปที่การประชุมใหญ่เวียนนา พันธมิตรดังกล่าวตามประเพณีแล้วสิ้นสุดลงเมื่อจักรพรรดิอเล็กซานเดอร์เสด็จสวรรคตใน ค.ศ. 1825

**อ้างอิง**
หมวดหมู่:พันธมิตรทางการทหาร
หมวดหมู่:ความสัมพันธ์ระหว่างประเทศ
หมวดหมู่:พันธมิตรทางการทหารเกี่ยวข้องกับออสเตรีย
หมวดหมู่:พันธมิตรทางการทหารเกี่ยวข้องกับปรัสเซีย
หมวดหมู่:พันธมิตรทางการทหารเกี่ยวข้องกับรัสเซีย
หมวดหมู่:สนธิสัญญาเกี่ยวข้องกับจักรวรรดิออสเตรีย
หมวดหมู่:สนธิสัญญาเกี่ยวข้องกับราชอาณาจักรปรัสเซีย
หมวดหมู่:สนธิสัญญาเกี่ยวข้องกับจักรวรรดิรัสเซีย
หมวดหมู่:จักรพรรดิฟรันทซ์ที่ 2 และ 1
หมวดหมู่:พระเจ้าฟรีดริช วิลเฮ็ล์มที่ 3 แห่งปรัสเซีย
หมวดหมู่:อเล็กซานเดอร์ที่ 1 แห่งรัสเซีย
โอยาเบะ

โอยาเบะ (Oyabe-shi) เป็นนครที่ตั้งอยู่ทางตะวันตกของจังหวัดโทยามะ ประเทศญี่ปุ่น ก่อตั้งเมื่อวันที่ 1 สิงหาคม ค.ศ. 1962 มีขนาดพื้นที่ทั้งสิ้น 134.07 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 27,892 คน

**ภูมิศาสตร์**

**เทศบาลข้างเคียง**
 จังหวัดโทยามะ
** นครโทนามิ
** นครนันโตะ
** นครทากาโอกะ- จังหวัดอิชิกาวะ
** นครคานาซาวะ
** เมืองสึบาตะ

**ประชากร**
จากข้อมูลการสำรวจสำมะโนประชากรของญี่ปุ่น จำนวนประชากรของโอยาเบะลดลงในช่วงหลายทศวรรษที่ผ่านมา

**อ้างอิง**

**แหล่งข้อมูลอื่น**
 โอยาเบะ- Oyabe-  ja-  เว็บไซต์ทางการเทศกาลโอยาเบะ date=2008-10-02  ja
หมวดหมู่:นครในจังหวัดโทยามะ
ไตรพันธมิตร

ไตรพันธมิตร (Triple Alliance) เป็นพันธมิตรทางการทหารระหว่างเยอรมนี ออสเตรีย-ฮังการี และอิตาลี ซึ่งจัดตั้งขึ้นตั้งแต่ ค.ศ. 1882 กระทั่งสงครามโลกครั้งที่หนึ่งอุบัติขึ้นใน ค.ศ. 1914 ประเทศภาคีให้สัญญาจะช่วยเหลือกันในกรณีที่ถูกโจมตีจากรัฐมหาอำนาจอื่นอีกสองรัฐ หรือในกรณีของเยอรมนีและอิตาลี หมายถึงการโจมตีจากฝรั่งเศสเพียงประเทศเดียว ในแถลงการณ์เพิ่มเติม อิตาลีระบุไว้ว่าข้อผูกพันของตนไม่อาจถือว่าเป็นการมุ่งต่อต้านสหราชอาณาจักร ไม่นานหลังจากต่ออายุพันธมิตรในเดือนมิถุนายน ค.ศ. 1902 อิตาลีได้ขยายการรับประกันที่คล้ายกันไปถึงฝรั่งเศสด้วยอย่างลับ ๆ

เมื่อเยอรมนีและออสเตรีย-ฮังการีพบว่าตนอยู่ในสภาวะสงครามในเดือนสิงหาคม ค.ศ. 1914 กับปรปักษ์ไตรภาคี ซึ่งประกอบด้วยอังกฤษ ฝรั่งเศส และพันธมิตรของฝรั่งเศส คือ รัสเซีย อิตาลีมีข้อผูกพันจะต้องให้การสนับสนุนฝ่ายมหาอำนาจกลาง แต่อิตาลีไม่ได้เข้าสู่สงครามเพราะไตรพันธมิตรเป็นพันธมิตรทางทหารเพื่อการป้องกัน และเยอรมนีกับออสเตรีย-ฮังการีเป็นฝ่ายรุกรานก่อน หลังจากนั้น อิตาลีเข้าร่วมสงครามโดยเข้ากับฝ่ายไตรภาคีต่อต้านออสเตรีย-ฮังการีในเดือนพฤษภาคม ค.ศ. 1915 และเยอรมนีในเดือนสิงหาคม ค.ศ. 1916

**อ้างอิง**
หมวดหมู่:ประวัติศาสตร์ความสัมพันธ์ระหว่างประเทศ
หมวดหมู่:สนธิสัญญาลับ
หมวดหมู่:สนธิสัญญาเกี่ยวข้องกับจักรวรรดิเยอรมัน
หมวดหมู่:สนธิสัญญาเกี่ยวข้องกับจักรวรรดิออสเตรีย-ฮังการี
หมวดหมู่:สนธิสัญญาเกี่ยวข้องกับราชอาณาจักรอิตาลี
หมวดหมู่:สนธิสัญญาด้านพันธมิตรทางการทหาร
หมวดหมู่:พันธมิตรทางการทหาร
หมวดหมู่:พันธมิตรทางการทหารเกี่ยวข้องกับเยอรมนี
หมวดหมู่:พันธมิตรทางการทหารเกี่ยวข้องกับจักรวรรดิออสเตรีย-ฮังการี
หมวดหมู่:พันธมิตรทางการทหารเกี่ยวข้องกับอิตาลี
หมวดหมู่:ความสัมพันธ์ระหว่างประเทศ
หมวดหมู่:ฝ่ายมหาอำนาจกลาง
ถนนสายใยรัก

ถนนสายใยรัก หรือ ทางหลวงชนบท สค.4056 สายแยกทางหลวงหมายเลข 3091 - บ้านดอนไก่ดี ถนนสาย ก ผังเมืองรวมเมืองกระทุ่มแบน เป็นถนนในความรับผิดชอบของกรมทางหลวงชนบท เชื่อมต่อระหว่างถนนเทศบาล 4 บริเวณหมู่บ้านเบญจรงค์ ตำบลดอนไก่ดี อำเภอกระทุ่มแบน จังหวัดสมุทรสาคร ไปสิ้นสุดที่ถนนเศรษฐกิจ 1 (ทางหลวงแผ่นดินหมายเลข 3091) บริเวณกิโลเมตรที่ 10 เชิงสะพานข้ามคลองกระทุ่มแบน ตำบลคลองมะเดื่อ อำเภอกระทุ่มแบน จังหวัดสมุทรสาคร ระยะทาง 5.080 กิโลเมตร ลักษณะถนนสายใยรักเป็นถนนแอสฟัลต์คอนกรีต ขนาด 4 ช่องจราจรแบบไม่มีเกาะกลางถนน มีสะพานข้ามคลอง 4 แห่ง ได้แก่ คลองแนวลิขิต คลองกระทุ่มแบน คลองศาลเจ้า และคลองสาธารณะ
ถนนสายใยรัก ก่อสร้างขึ้นเพื่อแก้ไขปัญหาจราจรที่หนาแน่นบนถนนเศรษฐกิจ 1 และถนนสุคนธวิท ในเขตเทศบาลเมืองกระทุ่มแบน ซึ่งจากถนนเทศบาล 4 สามารถตรงไปยังอำเภอบ้านแพ้ว จังหวัดสมุทรสาคร ผ่านถนนสายกระทุ่มแบน-บ้านแพ้ว และอำเภอสามพราน จังหวัดนครปฐม ผ่านถนนสายหนองนกไข่-สามพราน โดยได้มีการเวนคืนที่ดินในท้องที่ตำบลดอนไก่ดี และตำบลคลองมะเดื่อ อำเภอกระทุ่มแบน จังหวัดสมุทรสาคร เมื่อปี พ.ศ. 2548 ต่อมากรมทางหลวงชนบทว่าจ้างบริษัท บุญสหะการสร้าง จำกัด เป็นผู้ก่อสร้าง เริ่มต้นสัญญาวันที่ 1 สิงหาคม พ.ศ. 2552 สิ้นสุดสัญญา 21 กรกฎาคม พ.ศ. 2554 ใช้ระยะเวลาก่อสร้าง 720 วัน ใช้งบประมาณในการก่อสร้างทั้งสิ้น 283,700,000 บาท กระทั่งการก่อสร้างแล้วเสร็จสมบูรณ์ และตรวจรับงานเมื่อวันที่ 5 กรกฎาคม พ.ศ. 2554 และเปิดเป็นทางสาธารณะให้สัญจรไปมาได้
สำหรับการตั้งชื่อถนนสายใยรักนั้น นายสุรชัย ศิริดาวทอง ผู้อำนวยการแขวงทางหลวงชนบทสมุทรสาคร (สำนักงานทางหลวงชนบทจังหวัดสมุทรสาคร ในขณะนั้น) เปิดเผยว่า ได้มีการตั้งชื่อถนนสายใยรัก เนื่องจากถนนสายนี้เชื่อมโยงไปถึงทางหลวงชนบท สค.4011 มุ่งหน้าไปยังอำเภอบ้านแพ้ว จังหวัดสมุทรสาคร และเลยไปยังที่ตั้งศูนย์ 3 วัย สานสายใยรักแห่งครอบครัว ตำบลอำแพง อำเภอบ้านแพ้ว จังหวัดสมุทรสาคร ซึ่งเป็นโครงการในพระอุปถัมภ์พระเจ้าวรวงศ์เธอ พระองค์เจ้าศรีรัศมิ์ พระวรชายาฯ โดยได้รับพระมหากรุณาธิคุณจากพระบาทสมเด็จพระเจ้าอยู่หัว ครั้งดำรงพระอิสริยยศสมเด็จพระบรมโอรสาธิราชฯ สยามมกุฎราชกุมาร

**อ้างอิง**
สค.4056
สายใยรัก
หมวดหมู่:สิ่งก่อสร้างในอำเภอกระทุ่มแบน
สแตนดาร์ดแอนด์พัวร์ส

สแตนดาร์ดแอนด์พัวร์ส (Standard & Poor's, ตัวย่อ: S&P) เป็นบริษัทบริการทางการเงินที่ตั้งอยู่ในสหรัฐอเมริกา เป็นบริษัทลูกของบริษัทแมกกรอ-ฮิล ซึ่งตีพิมพ์วิจัยด้านการเงินและบทวิเคราะห์หุ้นและพันธบัตร เป็นที่รู้จักกันดีจากดัชนีตลาดหลักทรัพย์ อาทิ S&P 500, S&P/ASX 200 และ S&P/TSX เป็นหนึ่งในสามบริษัทยักษ์ใหญ่ (Big Three) ด้านการจัดอันดับความน่าเชื่อถือ (ซึ่งมีสแตนดาร์ดแอนด์พัวร์ส, มูดดีอินเวสเตอร์เซอร์วิส และฟิทช์เรดติง)  

**อ้างอิง**
หมวดหมู่:บริษัทจัดอันดับความน่าเชื่อถือ
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2403
พิพิธภัณฑสถานแห่งชาติ ไชยา

พิพิธภัณฑสถานแห่งชาติ ไชยา ตั้งอยู่บริเวณวัดพระบรมธาตุไชยาราชวรวิหาร ทางทิศตะวันออก ถนนรักษ์นรกิจ ตำบลเวียง อำเภอไชยา จังหวัดสุราษฎร์ธานี โดยพระครูโสภณเจตสิการาม(เอี่ยม) เป็นผู้เริ่มก่อตั้ง เมื่อ พ.ศ. 2478 ต่อมา พ.ศ. 2493 พระครูอินทปัญญาจารย์ (พุทธทาสภิกขุ) เป็นผู้เริ่มก่อสร้างอาคารพิพิธภัณฑ์ถาวรแห่งแรกให้แล้วเสร็จเมื่อ พ.ศ. 2495 ต่อมากรมศิลปากรได้งบประมาณสร้างอาคารหลังที่ 2 ใน พ.ศ. 2499 ซึ่งก่อสร้างแล้วเสร็จใน พ.ศ. 2500 หลังจากนั้นใน พ.ศ. 2524 ได้ปรับปรุงขยายต่อเติมอาคารหลังแรก จัดทำครุภัณฑ์ปรับปรุงการจัดแสดงใหม่ให้ได้มาตรฐานสากล และทำพิธีเปิดพิพิธภัณฑสถานแห่งชาติ ไชยา เป็นทางการครั้งแรกเมื่อ วันที่ 4 กันยายน พ.ศ. 2525

**การจัดแสดง**
พิพิธภัณฑสถานแห่งชาติ ไชยา เป็นพิพิธภัณฑ์ประเภทประวัติศาสตร์ศิลปะ และโบราณคดี ประกอบด้วย

**อาคารจัดแสดงหลังที่ 1**
แบ่งการจัดแสดงออกเป็น 2 ส่วน คือ- "ส่วนที่ 1" จัดแสดงรูปจำลองประติมากรรมรูปเคารพที่พบในอำเภอไชยา ที่สคัญได้แก่ พระโพธิสัตว์อวโลกิเตศวร พระพุทธรูปปางนาคปรก และหน้าบันไม้จำหลักวิหารหลังเก่าวัดพระบรมธาตุไชยาราชวรวิหาร- "ส่วนที่ 2" จัดแสดงนิทรรศการหมุนเวียนในโอกาสสำคัญ เช่น วันอนุรักษ์มรดกไทย วันพิพิธภัณฑ์ไทย

**อาคารจัดแสดงหลังที่ 2**
แบ่งการจัดแสดงออกเป็น 5 ส่วน คือ- "ส่วนที่ 1" เป็นการจัดตามหลักวิชาการ คือ จัดแสดงเกี่ยวกับศิลปวัตถุตั้งแต่สมัยก่อนประวัติศาสตร์จนถึงสมัยประวัติศาสตร์ ตั้งแต่สมัยทวารวดีถึงรัตนโกสินทร์- "ส่วนที่ 2" จัดแสดงศิลปโบราณวัตถุในศาสนาพุทธและศาสนาพราหมณ์ รวมทั้งเครื่องถ้วย เครื่องประดับ เครื่องใช้สอยที่พบจากการขุดค้นแหล่งโบราณคดีวัดแก้ว วัดหลง และวัดแหลมโพธิ์ อำเภอไชยา- "ส่วนที่ 3" จัดแสดงโบราณวัตถุประเภทพระพุทธรูปและสิ่งของทำด้วยเงินและทองคำที่ประชาชนนำมาถวายแด่องค์พระบรมธาตุและหนังใหญ่- "ส่วนที่ 4" จัดแสดงศิลปวัตถุ งานประณีตศิลป์พิ้นบ้าน - "ส่วนที่ 5" จัดแสดงเครื่องอัฐบริขารของพระชยาภิวัฒน์ สุภัทรสังฆปาโมกข์ ผู้บูรณะวัดพระบรมธาตุไชยา และสมเด็จพระพุฒาจารย์ (โสม ฉนฺโน) ชาวพุมเรียงเจ้าอาวาสวัดสุทัศน์เทพวราราม

**แหล่งข้อมูลอื่น**
  พิพิธภัณฑสถานแห่งชาติ ไชยา
ไชยา
หมวดหมู่:สิ่งก่อสร้างในอำเภอไชยา
FB

FB Fb หรือ fb อาจหมายถึง- ฟุตบอล กีฬา- เฟซบุ๊ก (Facebook) เว็บไซต์ในเครือข่ายสังคมออนไลน์ (โดเมนเนมย่อ fb.com)- Feedback การป้อนกลับ
ซ่อนรอยฆาตกรรม

ซ่อนรอยฆาตกรรม (The I Inside) ภาพยนตร์อเมริกันในปี ค.ศ. 2004 นำแสดงโดย ไรอัน ฟิลลิปปี, ซาราห์ พอลลี, ไพเพอร์ เพราโด, โรเบิร์ต ฌอน ลีโอนาร์ด และสตีเฟน เร กำกับการแสดงโดย โรแลนด์ ซูโซ ริทเตอร์

**เนื้อเรื่อง**
ไซม่อน เคเบิล (ไรอัน ฟิลลิปปี) ฟื้นขึ้นมาในโรงพยาบาลเซนต์จูด เขาจำอะไรไม่ได้เลย นอกจากชื่อและวันเดือนปีเกิดตัวเอง โดย หมอนิวแมน (สตีเฟน เร) ได้พยายามฟื้นความทรงจำเขา โดยบอกว่า เมื่อคืนเขาประสบอุบัติเหตุและถูกนำส่งเข้ามาที่นี่ โดยวันนี้ คือ วันที่ 29 กรกฎาคม ค.ศ. 2002 แต่ไซม่อนก็ได้เจอกับผู้หญิงลึกลับ 2 คน คือ แอนนา (ไพเพอร์ เพราโด) และ แคลร์ (ซาราห์ พอลลี) เขาไม่แน่ใจว่าใครคือภรรยาของเขากันแน่ แต่ก็เริ่มจำได้ลางเลือนว่า เมื่อ 2 ปีก่อน คือ ปี ค.ศ. 2000 เขาเคยประสบอุบัติเหตุและได้เข้ามารักษาตัวที่นี่ครั้งหนึ่งแล้ว โดยครั้งนั้นหมอที่รักษาตัวเขาชื่อ หมอทรูแมน เขาจำพยาบาลที่รักษาเขาได้ และจำ มิสเตอร์เทรวิส (สตีเฟน แลง) คนไข้ที่อยู่ร่วมห้องเขาได้ และเริ่มฟื้นความทรงจำได้ว่า ปีเตอร์ (โรเบิร์ต ฌอน ลีโอนาร์ด) พี่ชายเขาถูกฆาตกรรม โดยที่ตัวเขาเองอาจเป็นผู้ลงมือ

**วิจารณ์**
ภาพยนตร์ได้รับการวิจารณ์ว่าเหมือนกับภาพยนตร์เรื่อง Memento, The Butterfly Effect, eXistenZ และ Jacob's Ladder ที่เข้าฉายในเวลาไล่เลี่ยกัน โดยเป็นเรื่องของคนที่สูญเสียความทรงจำของตัวเอง 
ในเว็บไซต์IMDb ได้ให้คะแนนภาพยนตร์เรื่องนี้ไปทั้งหมด 6.1 ดาว จากทั้งหมด 10 ดาว
สำหรับในประเทศไทย ภาพยนตร์เรื่องนี้ไม่ได้ถูกนำเข้าฉายในโรงปกติ แต่มีการจำหน่ายในรูปแบบวีซีดีและดีวีดีแทน

**อ้างอิง**

**แหล่งข้อมูลอื่น**
 ตัวอย่างภาพยนตร์
หมวดหมู่:ภาพยนตร์อเมริกัน
หมวดหมู่:ภาพยนตร์อังกฤษ
หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์ระทึกขวัญ
หมวดหมู่:ภาพยนตร์ที่ถ่ายทำในสหราชอาณาจักร
ไซโค (1998)

ไซโค (Psycho) ภาพยนตร์สัญชาติอเมริกันออกฉายในปี ค.ศ. 1998 นำแสดงโดย วินซ์ วอห์น, จูเลียน มัวร์, วิกโก มอร์เทนเซน, วิลเลียม เอช.เมซี, ฟิลิป เบเกอร์ ฮอลล์ และ แอนน์ เฮช กำกับการแสดงโดย กัส แวน แซงต์

**เนื้อเรื่อง**
วันศุกร์ที่ 11 ธันวาคม แมเรี่ยน เครน (แอนน์ เฮช) เลขานุการสาวขโมยเงินจำนวน 400,000 ดอลลาร์สหรัฐ จากนายจ้างของเธอ โดยหนีไปจากเมืองฟีนิกซ์ รัฐแอริโซนา หวังจะไปหาแซม คู่หมั้นหนุ่มของเธอ (วิกโก มอร์เทนเซน) แต่เธอขับรถหลงทางและขณะที่ฝนตก เธอได้หลงเข้าไปในโรงแรมแห่งหนึ่ง ที่ชื่อ เบตส์ โมเต๊ล ที่มีบ้านทรงโกธิคอยู่ข้างหลัง เจ้าของโรงแรมเป็นชายหนุ่มท่าทางขี้อาย ชื่อ นอร์แมน เบตส์ (วินซ์ วอห์น) เธอได้พักที่โรงแรมแห่งนี้ เมื่อพูดคุยกันเธอได้รู้ว่านอร์แมนมีแม่ที่สติไม่ค่อยดี และสร้างความอึดอัดใจให้กับนอร์แมนเสมอ ๆ เธอเสนอให้นอร์แมนพาแม่ไปที่โรงพยาบาล แต่นอร์แมนปฏิเสธ เมื่อเธอเข้าห้องพักและอาบน้ำ ความสยองขวัญก็บังเกิดขึ้น
หลังจากนั้น ไลล่า เครน (จูเลียน มัวร์) น้องสาวของแมเรี่ยนก็ออกตามหาพี่สาวของเธอซึ่งหายไปอย่างสาบสูญ เธอตามไปพบแซม แต่แซมปฏิเสธไม่รู้เรื่อง ทั้งคู่ได้ออกตามหาความจริง และได้พบกับนักสืบคนหนึ่งชื่อ อาร์โบกาส (วิลเลียม เอช.เมซี) อาร์โบกาสเหมือนจะรู้เรื่องทั้งหมด จึงเป็นฝ่ายอาสาออกตามหาแมเรี่ยนเอง และเมื่ออาร์โบกาสได้เข้าไปในเบตส์ โมเต๊ล ก็หายสาบสูญไปอีกคน
ไลล่า และแซม ไปขอความช่วยเหลือจากนายอำเภอ (ฟิลิป เบเกอร์ ฮอลล์) แต่นายอำเภอก็ไม่อาจช่วยอะไรได้มากนัก จึงออกตามหาเองและได้เข้าไปในเบตส์ โมเต๊ล ทั้งคู่ได้สืบเสาะหาความจริงจากโรงแรมแห่งนั้น ความจริงที่น่าสยองขวัญทั้งหมดจึงถูกเปิดเผยขึ้นว่า แท้ที่จริงแล้ว แม่ของนอร์แมนได้ตายไปนานแล้ว และนอร์แมนก็สวมบทบาทของแม่สังหารคนทั้งสอง โดยที่ไม่รู้ตัวเพราะร่างของแม่ได้สิงร่างของนอร์แมนทั้งหมด

**เบื้องหลังและคำวิจารณ์**
Psycho เป็นภาพยนตร์ที่สร้างขึ้นใหม่โดยอ้างอิงมาจากภาพยนตร์เรื่องเดิมในปี ค.ศ. 1960 คือ Psycho ที่เป็นภาพยนตร์ขาวดำ
กำกับการแสดงโดย อัลเฟรด ฮิตช์ค็อก ซึ่งนับเป็นผลงานที่สร้างชื่อเสียงให้กับฮิตช์ค็อกมากที่สุด  โดยคงเค้าโครงเรื่องเดิม มุมกล้อง และตัวละครเดิมทุกประการ เพียงแต่เปลี่ยนแปลงรายละเอียดเล็กน้อยเพื่อให้เข้ากับยุคสมัย และถ่ายทำเป็นภาพยนตร์สีเท่านั้นเอง
ใช้เวลาถ่ายทำเพียงแค่ 56 วันเท่านั้น โดยการถ่ายทำส่วนใหญ่ทำในสตูดิโอ 
แต่เมื่อออกฉายแล้ว ได้รับเสียงวิจารณ์ไปในทางลบแทบทั้งสิ้น ซึ่งในเว็บไซต์ IMDbได้ให้คะแนนภาพยนตร์เรื่องนี้ไปเพียงแค่ 4.6 ดาวเท่านั้น จากทั้งหมด 10 ดาว
ในประเทศไทยเข้าฉายในวันที่ 30 เมษายน ปีถัดมา

**ดูเพิ่ม**
Psycho

**อ้างอิง**

**แหล่งข้อมูลอื่น**
 ตัวอย่างภาพยนตร์- เว็บไซต์อย่างเป็นทางการของภาพยนตร์ date=2010-06-01 
หมวดหมู่:ภาพยนตร์อเมริกัน
หมวดหมู่:ภาพยนตร์ที่นำกลับมาสร้างใหม่
หมวดหมู่:ภาพยนตร์ระทึกขวัญ
หมวดหมู่:ภาพยนตร์ที่ออกฉายในปี พ.ศ. 2541
หมวดหมู่:ภาพยนตร์ที่ออกฉายในปี พ.ศ. 2542
หมวดหมู่:ภาพยนตร์ที่นำกลับมาสร้างใหม่
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์อเมริกันที่สร้างจากเหตุการณ์จริง
ชิวาวา (พันธุ์สุนัข)

ชิวาวา
ชิวาวา (chihuahua) หรือ ชิวาเวญโญ (chihuahueño) เป็นสายพันธุ์ของสุนัขที่มีขนาดเล็กที่สุดในโลก ได้รับการตั้งชื่อตามชื่อรัฐชิวาวาในประเทศเม็กซิโก สุนัขพันธุ์ชิวาวามีขนาดลำตัว รูปร่างศีรษะ สี และความยาวหลายแบบ

**ลักษณะทั่วไป**
ชิวาวาเป็นสุนัขขนาดเล็ก น้ำหนักตัวโตเต็มที่ไม่เกิน 2.5–2.7 กิโลกรัม สูงประมาณ 16–20 เซนติเมตร จัดเป็นสุนัขในกลุ่มสุนัขพันธุ์เล็ก ชิวาวาเป็นสุนัขที่รักและซื่อสัตย์ต่อเจ้าของมากสายพันธุ์หนึ่ง
นิสัย ชิวาวา
หมาพันธุ์ ชิวาวา เป็นหมาที่มีความฉลาดหลักแหลม อีกทั้งยังคงมีความจงรักภักดีต่อผู้เลี้ยงเป็นอย่างมาก มีอัธยาศัยดี บางครั้ง ชิวาวา ก็ดูเงียบสงบและไม่ค่อยส่งเสียงเสียเท่าไหร่นัก แต่ถ้าหากถูกรบกวนเมื่อไหร่ หรือแม้กระทั่งมีอาการตกใจ ชิวาวา ก็จะส่งเสียงเห่าเพื่อรักษาอาณาเขตของตนเอง และด้วยลักษณะนิสัยแบบนี้ ชิวาวา จึงถือได้ว่าเป็นสุนัขที่มีนิสัยกล้าหาญ และรักที่จะต่อสู้
จุดเด่นหมา ชิวาวา
สุนัขพันธุ์  ชิวาวา date=2023-04-04  โดยทั่วไปจะมีความสูง 16-20 เซนติเมตร และมีน้ำหนักตัวประมาณ 2.5-2.7 กิโลกรัม หมาชิวาวาจะมีกะโหลกที่กลม มีลำตัวที่ยาวมากกว่าความสูง จมูกและปากมีลักษณะที่สั้น ปลายจมูกของ ชิวาวา ค่อนข้างที่จะแหลม แถมยังคงมีสีเข้มเข้ากับขน ส่วนใบหูมักจะมีขนาดใหญ่ ปลายหูค่อนข้างที่จะตั้งขึ้นและมีลักษณะแหลม อีกทั้งหมา ชิวาวา ยังคงเป็นหมาที่มีตาโตแต่ไม่โปนออกมา ที่สำคัญคือนัยน์ตาของชิวาวาจะเป็นสีดำสนิทอีกด้วย
จุดด้อยหมา ชิวาวา
จุดด้อยของสุนัขพันธุ์ ชิวาวา ( Chihuahua ) ถือได้ว่ามีอยู่น้อยมาก หากมีการเปรียบเทียบกับลักษณะและนิสัยของ ชิวาวา เพียงแต่ในจุดของการดูแล ผู้ดูแลอาจจะต้องใส่ใจและให้เวลามากพอสมควร เพราะว่า ชิวาวา เป็นสุนัขพันธุ์เล็ก อีกทั้งต้องพึงระวังในเรื่องของโรคต่าง ๆ ที่อาจจะเกิดขึ้นจากกรรมพันธุ์ หรือเป็นโรคที่สุนัขพันธุ์ชิวาวามักจะเป็นกันเป็นจำนวนมาก และอีกหนึ่งสิ่งที่สำคัญคือ ชิวาวา เป็นสุนัขพันธุ์เล็กที่มีลักษณะคลอดลูกยาก เพราะมีลักษณะหัวโตคล้ายลูกแอปเปิ้ล อาจจะต้องทำการผ่าคลอดถึงจะดีที่สุด

**สมุดภาพ**

**อ้างอิง**

**แหล่งข้อมูลอื่น**
 Chihuahua links
หมวดหมู่:พันธุ์สุนัขที่มีต้นกำเนิดในประเทศเม็กซิโก
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สุนัขพันธุ์เล็ก
หมวดหมู่:สัตว์ที่พบในประเทศเม็กซิโก
ริลักกูมะ

ริลักกูมะ หรือนิยมทับศัพท์เป็น รีลัคคุมะ (Rilakkuma) เป็นตัวละครที่ผลิตโดยซาน-เอ็กซ์ บริษัทญี่ปุ่น และสร้างโดยอากิ ฮนโดะ หลังจากออกจำหน่ายใน ค.ศ. 2003 ริลักกูมะก็ถูกนำแสดงในร้านเครื่องเขียนกับสินค้าที่ผลิตจากบริษัทเดียวกัน เช่นเดียวกันกับคาเฟ่บางแห่ง

**การพัฒนา**
อากิ ฮนโดะ เคยสร้างตัวละครบางตัว เช่น อามางูริจัง (Amagurichan) และมิกันโบยะ (Mikanbouya) ในตอนนั้น ซาน-เอ็กซ์สั่งให้บุคลากรสร้างหนึ่งตัวละครต่อเดือน หลังจากดูรายการโทรทัศน์เกี่ยวกับหมา ฮนโดะไม่ได้แค่ต้องการหมาอย่างเดียว แต่อิจฉาชีวิตของมัน เพราะเธอยุ่งกับงานตลอดเวลาและอยากพักผ่อนมากกว่านี้ ซึ่งทำให้เธอได้แรงบันดาลใจทำริลักกูมะ โดยเป็นชื่อคำประสมของคำว่า "รีแล็กซ์" (ริรักกูซุ) และ หมี (คูมะ)

**ตัวละคร**
ริลักกูมะ ออกจำหน่ายใน ค.ศ. 2003 และปรากฏครั้งแรกในซีรีส์การ์ตูนสี่ช่องชื่อ ริลักกูมะ เซกัตสึ (Rilakkuma Seikatsu)ซึ่งกล่าวถึงต้นกำเนิดว่า มันปรากฏตัวในอะพาร์ตเมนต์ของพนักงานออฟฟิศหญิงที่มีชื่อว่าคาโอรุ ซึ่งปรากฏแค่ภาพเงา ริลักกูมะใช้เวลาพักผ่อนทุกวัน ซิปข้างหลังบ่งบอกว่ามันเป็นเครื่องแต่งกาย และยังไม่ทราบร่างจริงของมัน ริลักกูมะมาพร้อมกับตัวละครอื่นในซีรีส์ที่มีบุคลิกภาพของตนเอง

**โคริลักกูมะ**
โคริลักกูมะ (Korilakkuma) เป็นหมีขาวใน ริลักกูมะ เซกัตสึ โดยปรากฏตัวในอพาร์ตเมนต์ของคาโอรุด้วย และถูกตั้งชื่อโดยคีโรอิโตริ มันมีกระดุมสีแดงบนอกและไม่ได้เป็นหมีจริง ๆ

**คีโรอิโตริ**
คีโรอิโตริ (Kiiroitori) เป็นสัตว์เลี้ยงของโคอารุที่เป็นนกสีเหลืองใน ริลักกูมะ เซกัตสึ มันสามารถออกจากกรงตอนไหนก็ได้ และดูแลทั้งริลักกูมะกับโคริลักกูมะ

**ไจโรอิโกงูมะ**
ไจโรอิโกงูมะ (Chairoikoguma) เป็นหมีหมาสีน้ำตาลที่ปรากฏตัวใน ค.ศ. 2016เป็นเพื่อนกับผึ้งน้ำหวานที่มีชื่อว่า คุมันบาจิ

**การตลาดและการจำหน่าย**
ริลักกูมะได้มีส่วนร่วมในองค์กร, ตราสินค้า, และคาเฟ่ตัวละครหลายแห่ง
มีซีรีส์สตอปโมชันชื่อ รีลัคคุมะกับคาโอรุ เริ่มสตรีมบนเน็ตฟลิกซ์ในวันที่ 19 เมษายน ค.ศ. 2019 ซีรีส์นี้ถูกสร้างที่ Dwarf Studio กำกับโดยมาซาฮิโตะ โคบายาชิ และเขียนโดยนาโอโกะ โองิงามิ ซึ่งให้เสียงคาโอรุในภาษาญี่ปุ่นโดยมิกาโกะ ทาเบะและภาษาอังกฤษโดยลานา คอนดอร์

**การตอบรับ**
การจำหน่ายริลักกูมะยังคงน้อย จนกระทั่งโด่งดังใน ค.ศ. 2004 เพราะริลักกูมะได้ทำลายการเหมารวมของตัวละครน่ารักว่าต้องกระปรี้กระเปร่า. ในเดือนพฤษภาคม ค.ศ. 2010 จากฐานข้อมูลแบบสอบถามตัวละคร ริลักกูมะ เป็นตัวละครที่โด่งดังในประเทศญี่ปุ่น โดยอยู่ในอันดับ 5 

**อ้างอิง**

**แหล่งข้อมูลอื่น**
  サンエックスブログキャラ
หมวดหมู่:ตุ๊กตา
หมวดหมู่:เกมสำหรับเพลย์สเตชัน 2
หมวดหมู่:เกมสำหรับนินเท็นโดดีเอส
หมวดหมู่:ตัวละครที่เป็นหมีเท็ดดี้
ขบวนการแบ่งแยกดินแดนแอลเบอร์ตา

ไฟล์:Alberta, Canada.svg|thumb|250px|right|แผนที่รัฐแอลเบอร์ตา (สีส้ม) ในแคนาดา (สีนวล)
ขบวนการแบ่งแยกดินแดนแอลเบอร์ตา (Alberta separatism) เป็นขบวนการที่มีแนวคิดแบ่งแยกรัฐแอลเบอร์ตาออกจากแคนาดา โดยการตั้งเป็นประเทศใหม่ ตั้งเป็นสหพันธรัฐกับรัฐทางตะวันตกอื่น ๆ ของแคนาดาหรือรวมเข้ากับสหรัฐอเมริกา

**การก่อตั้ง**
การก่อตั้งขบวนการเกิดจากแนวคิดที่ว่าชาวแอลเบอร์ตามีวัฒนธรรมต่างจากชาวแคนาดากลุ่มอื่น ๆ โดยเฉพาะแคนาดาตะวันออก และเชื่อว่าแอลเบอร์ตาประสบปัญหาทางเศรษฐกิจเพราะสนับสนุนรัฐอื่น ๆ ผ่านระบบสหพันธรัฐ วัฒนธรรมทางการเมืองในแอลเบอร์ตาเป็นแบบอนุรักษนิยมทั้งทางเศรษฐกิจและสังคม มากกว่าส่วนอื่น ๆ ของแคนาดา เทียบได้กับรัฐเท็กซัสของสหรัฐ พรรคการเปลี่ยนรูปแห่งแคนาดาซึ่งเป็นพรรคอนุรักษนิยมที่ก่อตั้งในรัฐบริติชโคลัมเบียแต่ได้รับการสนับสนุนในแอลเบอร์ตาและเป็นคู่แข่งของพรรคอนุรักษนิยมก้าวหน้าแห่งแคนาดา แนวทางการแบ่งแยกแอลเบอร์ตามีหลายแนวทางคือ- แยกแอลเบอร์ตาออกจากแคนาดาไปเป็นประเทศใหม่- รวมกับรัฐอื่น ๆ ในแคนาดาตะวันตก เช่น บริติชโคลัมเบีย ซัสแคตเชวัน แมนิโทบา ตั้งเป็นประเทศใหม่- รวมกับรัฐบริติชโคลัมเบียเท่านั้น แล้วตั้งเป็นประเทศใหม่- รวมเข้าเป็นรัฐหนึ่งของสหรัฐอเมริกา

**อดีต – พ.ศ. 2523**
เมื่อแผนการพลังงานแห่งชาติถูกกำหนดขึ้นโดยรัฐบาลสหพันธรัฐเมื่อราว พ.ศ. 2523 การสนับสนุนการแยกตัวของแอลเบอร์ตาได้รับการสนับสนุนมากขึ้น โดยพรรคการเมืองที่สนับสนุนการแบ่งแยกคือพรรคอนุรักษนิยมก้าวหน้า

**อ่านเพิ่มเติม**
 Bell, Edward. "'Separatism and Quasi-Separatism in Alberta," Prairie Forum, Sep 2007, Vol. 32 Issue 2, pp 335–355- Larry Pratt & Garth Stevenson Western separatism: the myths, realities & dangers (1981)- Michael Wagner. Alberta: Separatism Then and Now (St. Catharines, ON: Freedom Press Canada Inc., 2009) 138 pp, favourable account that concludes, "The odds of Alberta actually leaving Confederation are remote, at this point." However, he adds, "in my view, separatism has a future."

**แหล่งข้อมูลอื่น**
  Republic of Alberta-  Free Alberta date=2011-08-10 -  Alberta Republicans date=2006-06-26 -  Project Alberta-  Separation Party of Alberta date=2004-09-12 -  date=2011-07-23  "On the Trail of Alberta Separatists," By Joe Obad, Alberta Views, March-April, 2004
หมวดหมู่:ขบวนการทางการเมืองในทวีปอเมริกาเหนือ
เจเน็ต ลีห์

เจเน็ต ลีห์ (Janet Leigh) อดีตนักแสดงหญิงชาวอเมริกัน มีชื่อเต็มว่า จีนเน็ต เฮเลน มอร์ริสัน (Jeanette Helen Morrison) เกิดเมื่อวันที่ 6 กรกฎาคม ค.ศ. 1927 ที่เมืองเมอร์เซด รัฐแคลิฟอร์เนีย โดยเป็นลูกคนเดียว
เริ่มเข้าสู่วงการการแสดงเมื่ออายุได้ 19 ปี ขณะเรียนอยู่ระดับวิทยาลัย เมื่อมีแมวมองของบริษัท เอ็มจีเอ็ม ได้เห็นภาพถ่ายของเธอขณะเล่นสกี โดยผลงานเรื่องแรก คือ The Romance of Rosy Ridge ประกบคู่กับ แวน จอห์นสัน โดยได้รายได้ 50 ดอลลาร์สหรัฐต่อสัปดาห์  และเมื่อมีชื่อเสียงแล้วค่าตัวเปลี่ยนเป็น 150 ดอลลาร์ต่อสัปดาห์ และกลายเป็นหนึ่งในนักแสดงหญิงที่มีงานรัดตัวมากที่สุดของบริษัทเอ็มจีเอ็มเลยทีเดียว เฉพาะในปี ค.ศ. 1949 เธอรับเล่นถึง 6 เรื่องด้วยกัน
เป็นที่รู้จักกันดีจากการรับบทพี่สาวคนโตในภาพยนตร์เรื่อง Little Women (สี่ดรุณี) ในปี ค.ศ. 1949 และรับบทนางเอกในภาพยนตร์ฟิล์มนัวร์เรื่อง Touch of Evil ในปี ค.ศ. 1958 คู่กับ ชาร์ลตัน เฮสตัน จากการกำกับโดย ออร์สัน เวลส์
ในปี ค.ศ. 1960 รับบท "แมเรียน เครน" หญิงสาวที่เป็นเหยื่อฆาตกรรมตั้งแต่ช่วงกลางเรื่อง ในภาพยนตร์เรื่อง Psycho ซึ่งประสบความสำเร็จอย่างมาก จากการกำกับของ อัลเฟรด ฮิตช์ค็อก ซึ่งทำให้เธอได้รับรางวัลลูกโลกทองคำสาขานักแสดงประกอบหญิงยอดเยี่ยม และมีชื่อเข้าชิงรางวัลออสการ์ ในสาขาเดียวกันนั้นด้วย
ชีวิตครอบครัว ก่อนเข้าวงการเธอผ่านการสมรสมาแล้วสองหน  ในแวดวงบันเทิง เธอสมรสกับ โทนี เคอร์ติส นักแสดงชายชื่อเสียงโด่งดังในยุคเดียวกันระหว่างปี ค.ศ. 1951–ค.ศ. 1962 มีบุตรสาวสองคนที่เป็นนักแสดงด้วย คือ แคลลี เคอร์ติส และ เจมี ลี เคอร์ติส ก่อนจะแยกทางกันในที่สุดในปี ค.ศ. 1962 และเธอสมรสอีกครั้งกับนักธุรกิจชื่อ โรเบิร์ต แบรนด์ ซึ่งอยู่กับเธอตราบจนสิ้นชีวิต
เจเน็ต ลีห์ เสียชีวิตด้วยอาการติดเชื้อในกระแสโลหิตเมื่อวันที่ 3 ตุลาคม ค.ศ. 2004 ที่ลอสแอนเจลิส รัฐแคลิฟอร์เนีย สิริอายุได้ 77 ปี

**อ้างอิง**

**แหล่งข้อมูลอื่น**
 ข้อมูลจาก IMDb
หมวดหมู่:นักแสดงอเมริกัน
หมวดหมู่:บุคคลจากรัฐแคลิฟอร์เนีย
หมวดหมู่:ชาวอเมริกันเชื้อสายเดนมาร์ก
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายสกอต-ไอริช
2547